REPUBLIKA HRVATSKA

KRAPINSKO – ZAGORSKA ŽUPANIJA

GRAD ZLATAR

**OSNOVNA ŠKOLA BELEC**

**49254 Belec, Belec 50**

**Tel: 049/460 124**

Klasa:

Urbroj:

***ZAPISNIK***

18. sjednice Školskog odbora Osnovne škole Belec održane 6. veljače 2019. godine

s početkom u 18,00 sati

NAZOČNI ČLANOVI ŠKOLSKOG ODBORA:

Gordana Havoj, Janja Hitrec – Gregorić, Dalibor Bolfek, Nevenka Puklin

ODSUTNI ČLANOVI ŠKOLSKOG ODBORA:

Jasmina Domitran, Anemari Dolenec Posinjak – ispričale se

OSTALI NAZOČNI:

Nikolina Puklin, ravnateljica škole

Predsjednica ŠO Janja Hitrec - Gregorić pozdravila je nazočne članove ŠO te utvrdila kvorum. Prisutna su 4 člana Školskog odbora

Za zapisničara je imenovana Nevenka Puklin.

Predsjednica ŠO Janja Hitrec- Gregorić predlaže sljedeći

Dnevni red:

1. Usvajanje Zapisnika s prošle sjednice ŠO
2. Financijski izvještaj za 2018. godinu
3. Donošenje 1. Rebalansa Financijskog plana i Plan nabave za 2019. godinu
4. Promjena Statuta OŠ Belec
5. Kadrovska problematika škole
6. Razno

Dnevni red jednoglasno je prihvaćen.

**Točka 1.**

Jednoglasno su usvojeni zapisnici sa sjednica ŠO koje su održane 25. listopada 2018. g. i

4. veljače 2019. godine.

**Točka 2.**

Tajnica / voditelj računovodstva Janja Hitrec – Gregorić objasnila je Financijski izvještaj te je na prijedlog ravnateljice Nikoline Puklin Školski odbor jednoglasno donio Odluku o donošenju Financijskog izvještaja za 2018. godinu.

Financijski izvještaj za 2018. godinu nalazi se u prilogu ovog zapisnika.

**Točka 3.**

Krapinsko – Zagorska županija je Zaključkom o operativnom programu i planu izvornih županijskih sredstava dodijelila OŠ Belec 270.000,00 kn predviđenih za rekonstrukciju krova škole .

Također, Odlukom o kriterijima, mjerilima i načinu financiranja decentraliziranih funkcija u školstvu za 2019. godinu, škola je dobila predviđeni iznos od decentraliziranih sredstava.

Rebalansom financijskog plana je potrebno Financijski plan uskladiti ovim odlukama KZŽ i iznosima dobivenih od KZŽ.

Školski odbor jednoglasno donosi 1. Rebalans Financijskog plana i Plana nabave za 2019. godinu.

**Točka 4.**

Na prijedlog ravnateljice Nikoline Puklin i uz suglasnost KZŽ od 5. siječnja 2019. jednoglasno je donesen novi Statut OŠ Belec. Statut je u prilogu i dio je ovog zapisnika.

**Točka 5.**

14. siječnja 2019. g. objavljen je natječaj za radna mjesta:

* učitelj hrvatskog jezika (m/ž) - neodređeno puno radno vrijeme
* učitelj razredne nastave (m/ž) - određeno puno radno vrijeme ( zamjena)
* učitelj fizike (m/ž) - neodređeno nepuno radno vrijeme (9 sati tjedno)
* učitelj njemačkog jezika (m/ž) - određeno nepuno radno vrijeme (20 sati tjedno) ( zamjena)

Za radno mjesto učitelja hrvatskog jezika pristiglo je 14 molba. Sa svakim kandidatom je obavljen razgovor te ravnateljica predlaže zapošljavanje Maria Šimudvarca na radno mjesto učitelja hrvatskog jezika.

Za radno mjesto učitelja razredne nastave pristiglo je 5 molba.

Ravnateljica Nikolina Puklin predlaže zapošljavanje Vesne Futivić na radno mjesto učitelja razredne nastave.

Pristigle su 4 zamolbe za radno mjesto učitelja fizike. S obzirom da ni jedan kandidat ne zadovoljava tražene uvjete iz natječaja ravnateljica predlaže zapošljavanje Aladina Čeha, ing. geotehnike na ugovor o radu na 5 mjeseci.

Za radno mjesto učitelja njemačkog jezika pristigla je samo zamolba Patricije Šimunić, mag. hrvatskog i njemačkog jezika.

Patricija Šimunić već radi u OŠ Belec na neodređeno radno vrijeme 26 sati tjedno. Škola je raspisala natječaj za 20 sati ukupnog radnog vremena. Kako u školu nije zaprimljena ni jedna molba osim Patricije Šimunić, ravnateljica predlaže da se Patriciji da ugovor na 14 sati zamjene, a ostatak sati u nastavi odraditi će kao prekovremene sate do kraja školske godine.

Školski odbor jednoglasno je dao suglasnost za sva četiri predložena kandidata.

Spremačica Matilda Latin otišla je s danom 4. siječnja 2019. g. u mirovinu. Od Ministarstva znanosti i obrazovanja tražena je suglasnost za zapošljavanjem nove spremačice međutim odgovor na traženu suglasnost još nije stigao.

**Točka 6.**

Član ŠO Dalibor Bolfek obavijestio je članove ŠO i ravnateljicu škole da je Uniqa osiguranje raspisala natječaj za dodjelu donacija u 2019. godini. Ravnateljica je odgovorila da će se škola svakako prijaviti na natječaj te da je projekt već spreman.

Škola se i prošla godine prijavila na njihov natječaj, ali nisu nam dodijeljena nikakva sredstva.

Ravnateljica ima riječ:

* U 1. odgojno – obrazovnom razdoblju uspjeh učenika je zadovoljavajući i realizirane su sve aktivnosti koje su planirane Godišnjim planom i programom te Kurikulumom škole
* Kupljeno je 18 prijenosnih računala za informatičku učionicu
* Financijskim sredstvima grada Zlatara kupljena je pametna ploča i tri klimatizacijska uređaja
* Za vrijeme zimskih praznika okrečene su sve učionice te je stavljena izolacija u zbornicu i učionicu trećeg i četvrtog razreda
* Nabavljena je pećnica za školsku kuhinju
* Naručene su trakaste zavjese za sve učionice
* Završeni su radovi oko odvodnje oborinskih voda oko škole
* Započeli su radovi na izgradnji dječjeg igrališta u Belcu
* Ravnateljica će započeti s procedurom provjere diploma svih zaposlenika škole prema uputi MZO

Sjednica je završila u 19.10.

Zapisničar: Predsjednica Školskog odbora:

Nevenka Puklin Janja Hitrec-Gregorić